Diari Oficial de la Generalitat Valenciana


Sumari del DOGV 9380, del 11-07-2022 (2022/6336)

RESOLUCIÓ de 27 de juny de 2022, de la directora general de Salut Pública i Addiccions, per la qual s'adjudica una beca per a la realització de pràctiques professionals en la Direcció General de Salut Pública i Addiccions, relacionades amb l'exercici de la salut pública i centres dependents, després de la renúncia de la persona beneficiària d'aquesta.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6336


Data del document
:   27-06-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 27 de juny de 2022, de la directora general de Salut Pública i Addiccions, per la qual s'adjudica una beca per a la realització de pràctiques professionals en la Direcció General de Salut Pública i Addiccions, relacionades amb l'exercici de la salut pública i centres dependents, després de la renúncia de la persona beneficiària d'aquesta. [2022/6336]  
Vist que per Ordre de 5/2020, de 10 d'agost, de la Conselleria de Sanitat Universal i Salut Pública, s'aproven les bases reguladores de concessió de beques per a la realització de pràctiques professionals en l'àmbit de la direcció general amb competències en matèria de salut pública, i addiccions i centres dependents.  
Vist que per Resolució de 2 de juliol de 2020, de la Conselleria de Sanitat Universal i Salut Pública, es convoquen tres beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i Addiccions, i centres dependents d'aquesta, i prorrogada per Resolució de 21 de setembre de 2021, de la Conselleria de Sanitat Universal i Salut Pública, fins al 30 de novembre de 2022, amb càrrec a l'aplicació pressupostària 85.55.77.8731.267.67, del capítol IV, codi línia comptable S7492000 dels pressupostos de la Generalitat Valenciana per a l'exercici 2022.  
Vist que mitjançant Resolució, per delegació, de 30 d'octubre de 2020, de la directora general de Salut Pública i Addiccions, es va adjudicar una beca per a titulats o titulades en Nutrició i Dietètica a Paloma Vicent Balaguer.  
Vist l'escrit pel qual renuncia l'esmentada becària amb efectes des de l'1 de juny de 2022, i l'últim dia de treball és el 31 de maig de 2022.  
  
Considerant Que segons el procediment previst en la base setzena de l'Ordre 5/2020, de 10 d'agost, de la Conselleria de Sanitat Universal i Salut Pública, de les bases reguladores de concessió de beques, s'inicien els tràmits per a la crida a les persones candidates de la borsa prioritzada de reserva.  
Considerant que havent renunciat a la beca les 2 primeres persones de la borsa de reserva, la següent candidata, Nerea Sales Balaguer, accepta l'adjudicació de la beca amb data 12 de juny de 2022.  
Considerant les competències atribuïdes per l'Ordre 5/2020, i de conformitat amb el que es disposa en la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei; la Llei 5/1983, de 30 de desembre, del Consell, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 9 del Decret 132/2009, de 4 de setembre del Consell, pel qual es regula la concessió de beques, resolc:  
  
  
Primer  
Considerar finalitzada l'adjudicació de la beca per a la realització de pràctiques professionals en la Direcció General de Salut Pública i Addiccions i centres dependents d'aquesta, en el Centre de Salut Pública de Castelló, de Paloma Vicent Balaguer, amb data d'1 de juny de 2022.  
  
Segon  
Adjudicar la beca per a la realització de pràctiques professionals en la Direcció General de Salut Pública i Addiccions i centres dependents d'aquesta, en el Centre de Salut Pública de Castelló, que ha quedat vacant, a Nerea Sales Balaguer, ja que hi han renunciat les 2 primeres persones de la borsa de reserva, pel període comprés entre l'1 de juliol de 2022 i el 30 de novembre de 2022, tots dos inclosos.  
  
Tercer  
Procedir a donar de baixa el crèdit previst per a l'adjudicatària Paloma Vicent Balaguer, que va renunciar a la beca amb efectes del 01.06.2022, d'acord amb la següent quantia:  
  
Retribució beca  
6.721,14 -  
  
  
Quart  
Disposar a favor de Nerea Sales Balaguer, amb efectes des de l'1 de juliol de 2022 fins al 30 de novembre de 2022, la següent quantia:  
  
Retribució beca  
5.600,95 -  
  
  
L'import mensual brut de la beca és de 1.120,19 ?, que es finançaran amb càrrec a l'aplicació pressupostària 89.88.40.6432.529.82, del capítol IV, codi línia comptable S7492000, dels pressupostos de la Generalitat per a l'exercici 2022.  
De conformitat amb l'RD 1493/2011, de 24 d'octubre, la quota d'empresa de la Seguretat Social de les persones que resulten adjudicatàries de la convocatòria es finançarà amb càrrec a l'anterior aplicació i codi de línia, pels imports que s'establisquen en la normativa vigent en la matèria.  
Contra la present resolució, que posa fi a la via administrativa, es podrà interposar recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la publicació, davant la Sala contenciosa administrativa del Tribunal Superior de Justícia de la Comunitat Valenciana, si bé, podrà interposar-se recurs potestatiu de reposició, davant l'òrgan que la va dictar, en el termini d'un mes a comptar des de l'esmentada data, tot això d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 de juny de 2022.- El conseller de Sanitat Universal i Salut Pública: Miguel Mínguez Pérez, p. d. (Ordre 5/2020, de 10 d'agost), la directora general de Salut Pública i Addiccions: Ofèlia Gimeno Forner.